**Σχετικά με την Τηλεϊατρική**

**Τι είναι το ραντεβού τηλεϊατρικής;**Το ραντεβού τηλεϊατρικής είναι μια βιντεοκλήση όπου θα βλέπετε και θα μιλάτε με τον ειδικό σας. Η τηλεϊατρική σας δίνει πρόσβαση σε περίθαλψη υγείας εξ αποστάσεως χρησιμοποιώντας το έξυπνο τηλέφωνο, τον υπολογιστή ή την ταμπλέτα σας. Ο ειδικός σας δε θα μπορεί να σας εξετάσει σωματικά, αλλά θα σας δει και θα μιλήσει μαζί σας για την υγεία σας. Είστε ευπρόσδεκτοι να έχετε μαζί σας ένα μέλος της οικογένειας ή φροντιστή στην κλήση.

**Γιατί το ραντεβού μου είναι τηλεϊατρικό ραντεβού;**Ο ειδικός σας θα σας βοηθήσει να αποφασίσετε εάν το τηλεϊατρικό ραντεβού είναι κατάλληλο για εσάς. Έχετε πάντα την επιλογή να κλείσετε ραντεβού πρόσωπο με πρόσωπο (διαπροσωπικής επικοινωνίας), αν το προτιμάτε.

**Γιατί να χρησιμοποιήσω την τηλεϊατρική;**Ίσως το βρείτε ευκολότερο να προσέλθετε σε τηλεϊατρικό ραντεβού αντί σε ραντεβού πρόσωπο με πρόσωπο. Μπορεί να είναι μια καλή επιλογή εάν:

* Ζείτε σε αγροτική ή απομακρυσμένη περιοχή
* Ζείτε σε άλλη πολιτεία
* Δυσκολεύεστε να πηγαίνετε σε ραντεβού λόγω μεταφορικών μέσων ή μειωμένης κινητικότητας.

**Τι γίνεται αν δεν μπορώ να προσέλθω στο ραντεβού μου;**Πρέπει να μας ενημερώσετε αν **δεν μπορείτε** να προσέλθετε στο ραντεβού σας. Μπορείτε να επικοινωνήσετε μαζί μας για να ακυρώσετε ή να κλείσετε ένα νέο ραντεβού.

Παρακαλούμε ενημερώσετε μας το συντομότερο δυνατόν εάν δεν μπορείτε να προσέλθετε. Μπορεί να δώσουμε το χρόνο του ραντεβού σας σε κάποιο άλλο άτομο που μπορεί να έρθει. Αυτό μας βοηθά να μειώσουμε τους χρόνους αναμονής για όλους. Εάν δεν προσέλθετε σε 2 ραντεβού και δεν μας ενημερώσετε εκ των προτέρων, δε θα σας κλείσουμε άλλο ραντεβού. Θα χρειαστείτε νέα παραπομπή.

**Τι χρειάζομαι;**  
Θα χρειαστείτε μια καλή σύνδεση ιντερνέτ. Θα χρειαστείτε επίσης ένα έξυπνο τηλέφωνο, υπολογιστή ή συσκευή ταμπλέτας. Μια κάμερα υπολογιστή [web-camera], ηχεία και επίσης είναι απαραίτητο ένα μικρόφωνο. Θα χρειαστείτε ένα ήσυχο, καλά φωτισμένο χώρο όπου δε θα σας ενοχλήσει κανένας.

**Πώς θα ξέρω τι να κάνω;**Θα σας δώσουμε οδηγίες που θα εξηγούν τι πρέπει να κάνετε. Μπορείτε να κάνετε μια δοκιμαστική κλήση πριν από το ραντεβού σας για να βεβαιωθείτε ότι όλα λειτουργούν σωστά.

**Τι γίνεται αν χρειάζομαι διερμηνέα;**Παρακαλούμε ενημερώστε μας εάν χρειάζεστε διερμηνέα και μπορούμε να κλείσουμε το ραντεβού εκ μέρους σας. Δεν χρεώνεστε γι’ αυτή την υπηρεσία αν έχετε ισχύουσα κάρτα Medicare.

**Πρέπει να πληρώσω για το ραντεβού μου;**

Οι ασθενείς με ισχύουσα κάρτα Medicare που ισχύει δεν χρειάζεται να πληρώσουν. Εάν δεν έχετε κάρτα Medicare ή είστε επισκέπτης από το εξωτερικό, παρακαλούμε να μας ενημερώσετε καθώς θα χρειαστεί να πληρώσετε για το ραντεβού σας.

Θα μοιραστούμε πληροφορίες σχετικά με την περίθαλψή σας με το Γενικό Γιατρό σας (GP)

και άλλους επαγγελματίες υγείας που εμπλέκονται στην περίθαλψή σας.